wickkiey/tamil-wikipedia-markdown huggingface dataset:
# கருவுற்ற பெண் கொலை


**கருவுற்ற பெண்கள் கொலை** (*murder of pregnant women*) என்பது குடும்ப வன்முறையினால் ஏற்படும் கொலையாகும். நெருங்கிய கூட்டாளி வன்முறை அல்லது குடும்ப வன்முறையில் பாதிக்கப்படும் பெரும்பாலோர் பெண்களாவர். இவர்களுக்கு தங்களுக்கு நேரும் தீங்குடன் பிறக்கவிருக்கும் குழந்தைக்கு நேரும் தீங்கு அச்சத்தை விளைவிக்கின்றது. கருவுறலுடன் தொடர்புடைய மரணம் பொதுவாக கருவுறலுடனான கொலை என வகைப்படுத்தப்படுகின்றது. அண்மைக்காலங்களில் கருவுறலுடன் தொடர்புள்ள மரணங்கள் வன்முறையால் நிகழ்ந்தவையா என்பது குறித்த குவியம் கூடியுள்ளது. பெண் கருவுறும்போதே நெருங்கிய கூட்டாளியின் வன்முறை துவங்கி விடலாம். கருவுற்ற நேரத்து திட்டுதலும் இழித்தலும் கருக்கால கொலைகளுக்கு முதன்மைநிலையாக இருப்பதாக ஆய்வுகள் காட்டுகின்றன. இக்கொலைக்கு கருத்தரிப்பு ஓர் காரணமா என்பதைத் தீர்மானிக்கவும் கடினமாக உள்ளது.  

## புள்ளிவிவரங்கள்
பல்வேறு ஆய்வுகளின்படிகருவுற்றப் பெண்களின் அல்லது பேறுகாலப் பெண்களின் மரணங்கள் வழமையான இயற்கைக் காரணங்களை விட ஆட்கொலை, தற்கொலை கூடுதலாக உள்ளன என்றும் கருவுற்றப் பெண்களின் மரணத்தில் ஆட்கொலை முதன்மையாக உள்ளது என்றும் அறியப்பட்டுள்ளது. 1993இலிருந்து 1998 வரையான கருவுறலுடன் தொடர்புடைய மரணங்களை டா. இசபெல் எரான் தலைமையில் ஆராய்ந்த மேரிலாந்து மருத்துவத் துறை கருவுற்ற பெண்களின் மரணத்தில் ஆட்கொலை முதன்மைக் காரணமாக இருப்பதைக் கண்டறிந்துள்ளது. மொத்த மரணங்களில் கருவுற்ற பெண்களின் ஆட்கொலைகள் 20% ஆகவும், கருவுறாத அதே வயது பெண்களின் ஆட்கொலைகள் 6% ஆகவும் இருந்துள்ளது. கருவுற்றக் கால மரணங்களில் இதயநிறுத்தம் இரண்டாவது காரணமாக 19%ஆக உள்ளது.  

ஏபிசி செய்தி நிறுவனம் கருவுற்ற பெண்களுக்கு நிகழும் மரணங்களில் 20% ஆட்கொலையால் நடைபெறுவதாக கூறுகின்றது. இருப்பினும் ஐக்கிய அமெரிக்காவின் நோய்பரவல் தடுப்பு மையங்களின் அமைப்பு (சிடிசி) "கருவுற்ற காலத்து கொலைகளின் வீதம் 100,000 உயிர்பிறப்புகளுக்கு 1.7 ஆகும்" என்கின்றது. இருப்பினும், சிடிசியின் தரவு குறைத்து மதிப்பிடப்பட்டதாகும் என ஜியானி சாங்கும் உடன் பணியாளர்களும் அமெரிக்க பொதுச் சுகாதார இதழில் வெளியிட்ட பதிவில் கூறியுள்ளனர் . இவர்களது கூற்றுப்படி, 100,000 உயிர்பிறப்புகளில் 10.5 கருவுற்ற பெண்களின் கொலை வீதமாகும்.  

<blockquote>இந்தக் கொலைகள் எந்தவொரு இனத்திற்கோ இனக்குழுவிற்கோ குறிப்பாக இல்லை. விவரங்கள் கிடைத்தவரை, 67 விழுக்காடு பெண்கள் துப்பாக்கியால் சுடப்பட்டுள்ளனர். பல பெண்கள் வீடுகளில் &mdash; படுக்கையறைகளில், முன்னறைகளில், சமையலறைகளில் &mdash; பொதுவாக அவர்களுக்கு அறிமுகமான ஆண்களால் கொல்லப்பட்டுள்ளனர். கணவர்கள். ஆண்நண்பர்கள். காதலர்கள்.  

2003ஆம் ஆண்டில் கலிபோர்னியா மரணச் சான்றிதழுக்கான ஆவணங்களில் இறந்த பெண்களின் கருவுற்றநிலையை பதியும் மாற்றத்தைக் கொண்டு வந்துள்ளது.  

## மேற்சான்றுகள்

## வெளியிணைப்புகள்

- National Conference of State Legislatures
- North Carolina Coalition Against Domestic Violence
- National Network to End Domestic Violence
# சூரிய ஆரம்

**கிலோமீட்டர்கள்**

| 0.0046491 | வானியல் அலகு |
| --- | --- |
| 432,450 | மைல் |
| ஒளியாண்டு |  |
| புடைநொடி | } |
** சூரிய ஆரம் ** (Solar radius) என்பது வானியலில் ஒரு ஆர அலகு (ஆரத்தை அளக்கும் அலகு) ஆகும். சூரிய ஆரம் என்பது சூரியனின் ஆரத்திற்கு சமமான ஆரம் ஆகும்.அதாவது 2 சூரிய ஆரம் என்று குறிப்பிட்டால் அது சூரியனைப் போல இரண்டு மடங்கு ஆரம் உடையது என்பது பொருள். இதன் மூலம் மற்ற விண்மீன்களின் ஆரத்தை குறிப்பிடுகிறார்கள்.  
சூரியத் ஆரம் முறையே:  
:<math>1\,R_{\odot} = 6.955\times 10^5 \hbox{ km} </math> </span>  
மேலேயுள்ள **சூரிய ஆரம் ** தோராயமாக 695,500 கிலோமீட்டரும் புவியை விட 110 மடங்கும், வியாழன் கோளை விட 10 மடங்கும் ஆரம் உடையது.
# வாரிஸ் டைரி

**வாரிஸ் டைரி** Waris Dirie (சோமாலி: Waris Diiriye, அரபு: واريس ديري&lrm;) (பிறப்பு 1965) என்பவர் சோமாலியவைச்சேர்ந்த மாடல், நடிகை, எழுத்தாளர், சமூகச் செயற்பாட்டாளர். 1997இல் இருந்து 2003வரை ஐக்கிய நாடுகள் சபையின் நல்லெண்ணத் தூதராகவும் பணியாற்றியுள்ளார். ‘டெசர்ட் ஃப்ளவர் ஃபவுண்டேஷன்’ மூலம் உலகின் பல நாடுகளிலும் பெண் குழந்தைகளைக் காப்பாற்றி வருகிறார்.ஆண்-பெண் சமத்துவம், பெண்ணுரிமை, பெண் கல்வி, பெண் ஆரோக்கியம், மனித உரிமைகள் போன்றவற்றுக்காகப் போராடும் வாரிஸ் டைரி, நான்கு குழந்தைகளுடன் போலந்தில் வசித்து வருகிறார்.  

## வாழ்க்கை

வாரிஸ் டைரி, சோமாலியாவில் ஒரு கிராமத்தில் பிறந்தார். வறுமை தாண்டவமாடும் அந்த நாட்டில் மாடு மேய்ப்பது, தண்ணீர் கொண்டு வருவது, வீட்டு வேலைகளைச் செய்வதுதான் பெண் குழந்தைகளின் பணி. மற்ற ஆப்பிரிக்கப் பெண் குழந்தைகளைப் போலவே ஐந்து வயதில் வாரிஸுக்கு பெண் உறுப்பு சிதைப்பு என்னும் கொடூரத்தைச் சந்திக்க நேர்ந்தது. அம்மாவிடம் எவ்வளவோ மன்றாடிப் பார்த்தார். கடவுளின் விருப்பம் இதுதான் என்றார் அம்மா. ‘கடவுளுக்கு என்னைப் பிடிக்க வேண்டாம். இப்படிப்பட்ட கடவுளை எனக்கும் பிடிக்கவில்லை’ என்ற வாரிஸின் பேச்சு அம்மாவுக்குக் கலக்கத்தை உருவாக்கியது.  

மறுநாள் அதிகாலை வலுக்கட்டாயமாக அழைத்துச் செல்லப்பட்டார் வாரிஸ். பழைய பிளேடால் அவரது உறுப்பு சிதைக்கப்பட்டது. உயிரே போனதுபோல அப்படி ஒரு வலி. ரத்தம் பெருகி ஓடியது. முட்களால் தையல் போட்டுவிட்டுச் சென்றார் மருத்துவச்சி. பல நாட்கள் வலியால் துடித்த வாரிஸ், கொஞ்சம் கொஞ்சமாகத் தேறினார். வாரிஸை 13 வயதில் 60 வயதை தாண்டியவருக்கு திருமணம் செய்து வைக்க விரும்பினார் வாரிஸின் அப்பா. வாரிஸால் அதை ஏற்றுக்கொள்ள முடியவில்லை.  

ஒருநாள் அதிகாலை. பணம், துணி, உணவு எதையும் எடுத்துக்கொள்ளாமல். வெற்றுக் கால்களுடன் வீட்டை விட்டு ஓட ஆரம்பித்தார் வாரிஸ். இரவு, பகலாகப் பாலைவனத்தில் ஓடிக்கொண்டே இருந்தார்.  

பல துன்பங்களுக்கு ஆட்பட்டு 300 மைல்களைக் கடந்து தன் சகோதரி வீட்டுக்கு வந்து சேர்ந்தார் வாரிஸ். அங்கு மிக மோசமாக நடத்தப்பட்டார். லண்டனில் உள்ள உறவினருக்கு வீட்டு வேலை செய்வதற்காக ஆட்கள் தேடிக்கொண்டிருந்தபோது, தானே வருவதாகச் சொன்னார் வாரிஸ். அங்கே சில ஆண்டுகள் பணிபுரிந்தார் பிறகு மெக்டொனால்ட் உணவகத்தில் வேலை செய்துகொண்டு, அங்கு ஆங்கிலம் கற்றுக்கொண்டார்.  

## திருப்புமுனை

தற்செயலாக டெரென்ஸ் டொனொவன் என்ற புகழ்பெற்ற புகைப்படக்கலைஞர் இவரைப் பார்த்தார் அவரிடமிருந்து வடிவழகு அழைப்பு வந்தது. அழைப்பை ஏற்றுக்கொண்டார் வாரிஸ். 1987-ம் ஆண்டு புகழ்பெற்ற பைரலி காலண்டரில் அவரது புகைப்படம் வெளியானது. அதிலிருந்து வாரிஸின் வடிவழகு பயணம் ஆரம்பித்தது. விரைவில் உலகின் சிறந்த மாடலாக மாறினார்.  

சூடான், எத்தியோப்பியா, கென்யா, சோமாலியா, பெர்லின், நெதர்லாந்து, ஸ்விட்சர்லாந்து போன்ற ஏராளமான நாடுகளில் வாரிஸின் ஃபவுண்டேஷன் இயங்கி வருகிறது. இவற்றின் மூலம் பெண் உறுப்புச் சிதைப்பைத் தடுக்கும் பணி மேற்கொள்ளப்படுகிறது. விழிப்புணர்வு பிரச்சாரம் செய்யப்படுகிறது. ஏற்கெனவே பாதிக்கப்பட்ட பெண்களுக்கு சிகிச்சையளிக்கப்படுகிறது. பெண் குழந்தைகளைக் காப்பாற்றி அவர்களுக்குக் கல்வி அளிக்கப்படுகிறது.  

## சுயசரிதை

தன்னுடைய வாழ்க்கையைப் ‘பாலைவனப் பூ’ என்ற பெயரில் புத்தகமாக எழுதினார் வாரிஸ்.  

## மேற்கோள்
# அல்ஃபாவும் ஒமேகாவும்



**அல்ஃபாவும் ஒமேகாவும்** அல்லது **அல்ஃபா ஒமேகா** (*Alpha (**Α** அல்லது **α**) and Omega (**Ω** அல்லது **ω**)*) என்பது கிரேக்க அரிச்சுவடியிலுள்ள முதலாவது மற்றும் கடைசி எழுத்துக்களாகும். இது திருவெளிப்பாட்டில் கடவுளின் அல்லது கிறிஸ்துவின் பெயராகவும் குறிப்பிடப்படுகிறது. இச் சோடி எழுத்துக்கள் கிறித்தவக் குறியீடாகப் பயன்படுத்தப்பட்டு வருகிறது. இது கிறிஸ்தவச் சிலுவை, காய் ரோ மற்றும் ஏனைய கிறித்தவக் குறியீடுகளுடன் சேர்க்கப்படுகிறது.
# தோடகொப்பலு காரியப்பா இரவி



**தோடகொப்பலு காரியப்பா இரவிக்குமார்** (10 ஜூன் 1979 – 16 மார்ச் 2015) ஒரு இந்திய ஆட்சிப்பணியாளராக இருந்தவர். இவர் கர்நாடக அரசாங்கத்தில் கூடுதல் வரி வசூல் ஆணையராக பணிபுரிந்து வந்தார். 16, மார்ச் 2015-ல் மர்மமான முறையில் இவரது இல்லத்தில் இறந்தார்.  

## பிறப்பு
1979-ம் ஆண்டு ஜூன் 10-ம் நாள், தும்கூர் மாவட்டத்தில் கரியப்பா, குருவம்மா ஆகியோருக்கு மகனாகப் பிறந்த இரவிக்குமாருக்கு இரமேஷ் என்ற சகோதரரும், பாரதி என்ற சகோதரியும் உள்ளனர்.  

## பணி
2011-ம் ஆண்டு முதல் 2013 வரை குல்பர்காவில் கூடுதல் ஆணையராகவும், ஆகத்து 2013 முதல் அக்டோபர் 2014 வரை கோலார் மாவட்ட ஆட்சியாளராகவும் பணி புரிந்தார். இவரது பணிக்காலத்தில், மணல் கொள்ளையில் ஈடுபட்டவர்களைக் கண்டறிந்தார். இதனைத் தொடர்ந்து, அக்டோபர் 2014-ல் பெங்களூக்கு கூடுதல் வரிவசூல் ஆணையராக நியமிக்கப்பட்டார். இக்காலத்தில் வரி ஏய்ப்பு மற்றும் நிலுவையிலிருந்த ரூ.140 கோடி தொகையை கட்டுமானர்களிடம் இருந்து வசூலித்தார், அதன் காரணமாக சில மிரட்டல்களும் அவருக்கு வந்தன.  

## இறப்பு
2015-ம் ஆண்டு மார்ச் 16-ம் நாள், இரவிக்குமார் கோரமங்கலாவில் உள்ள தன்னுடைய இல்லத்தில் தூக்கில் தொங்கினார். ஆரம்ப பரிசோதனையில் இவரது இறப்பில் மர்மம் உள்ளதாகக் கண்டறியப்பட்டது. இவரது இறப்பைக் கண்டித்து கர்நாடகத்தில் பல்வேறு இடங்களில் கண்டன ஆர்ப்பாட்டங்கள் நடந்தது.  

இவர் இறப்பதற்கு முன்பாக, வரி ஏய்ப்பு செய்ததாகச் சில பிரபலங்களின் பட்டியல் தயாரிக்கப்பட்டதாக நம்பப்படுகிறது.
# பஞ்ச பட்சி சாத்திரம்

**பஞ்ச பட்சி சாஸ்திரம்** என்பது அறுபத்து நான்கு கலைகளுள் ஒன்றாக கருதப்படுகிறது. இதனை சிவபெருமான் பார்வதி தேவியிடம் கூறியதாக நம்பிக்கை. உரோமரிசி இயற்றிய நூலுக்கு வினாடி பஞ்சபட்சி சாஸ்திரம் என்று பெயர்.  

### பழமையான நூல்கள்
| 1 | அகத்தியர் | பஞ்ச பட்சி
சாஸ்திரம் |  |
| --- | --- | --- | --- |
| 2 | காகபுசுண்டர் | பஞ்ச பட்சி
சாஸ்திரம் |  |
| 3 | போகர் | பஞ்ச பட்சி
சாஸ்திரம் |  |
| 4 | உரோமரிசி | வினாடி பஞ்ச பட்சி
சாஸ்திரம் | } |

## பஞ்ச பட்சிகள்

பஞ்ச என்றால் ஐந்தினைக் குறிக்கும். பட்சிகள் என்றால் பறவைகள். வல்லூறு,ஆந்தை,காகம்,கோழி,மயில் என ஐந்து வகையான பறவைகளைக் கொண்டு இந்த சாஸ்திரம் கணிக்கப்படுகிறது.  
- போகமுனிவர் பஞ்ச பட்சி சாஸ்திரம் உரையுடன் - ஆர்.சி.மோகன் - தாமரை நூலகம்
- உரோமரிஷி வினாடி பஞ்சபட்சி சாஸ்திரம் - ஆர்.சி.மோகன் - தாமரை நூலகம்
- பஞ்சபட்சி சாத்திரம் - டாக்டர். புலிப்பாணி சுந்தரவரதாச்சாரியார் - தஞ்சாவூர் சரஸ்வதி மஹால், நூலக வெளியீட்டு எண் 213

## ஆதாரங்கள்
# ஸ்டேட் பாங்க் ஆப் சௌராஷ்டிரா

**சௌராஷ்டிரா ஸ்டேட் வங்கி** (State Bank of Saurashtra), இந்திய அரசால் நாட்டுடமையாக்கப்பட்ட வங்கிகளில் ஒன்று. ஸ்டேட் பாங்க் ஆப் இந்தியாவின் ஏழு இணை வங்கிகளில் ஒன்றான இவ்வங்கி, இந்தியாவில் 15 மாநிலங்கள் மற்றும் தாமன் மற்றும் தியு போன்ற பகுதிகளிலும் சேர்த்து 423 கிளைகள் கொண்டது. 13 ஆகஸ்டு 2008இல் இவ்வங்கி ஸ்டேட் பாங்க் ஆப் இந்தியாவுடன் இணைக்கப்பட்டது.  
## தோற்றம்
1948ஆம் ஆண்டிற்கு முன், சௌராட்டிர தீபகற்ப பகுதியில் பல சிறிய, நடுத்தர மற்றும் பெரிய சுதேச சமஸ்தான மன்னர்கள் (Princely States) இருந்தன. அவைகளில் பவநகர், ராஜ்கோட் மற்றும் போர்பந்தர் பெரிய மன்னராட்சி நாடுகளும், பாலிதானா மற்றும் வாடியா சிறிய மன்னராட்சி நாடுகளும் தங்களுக்கென தனி வங்கிகள் கொண்டிருந்தது. அவைகளில் பெரிய வங்கி பவநகர் வங்கி 1902ஆம் ஆண்டில் துவக்கப்பட்டது.  

பம்பாய் மாகாணத்திலிருந்த சௌராஷ்டிரப் பகுதியைப் பிரித்து, 1948ஆம் ஆண்டில் தனி மாநிலமாக சௌராஷ்டிர மாகாணம் (Saurashtra State) துவக்கப்பட்டப் பின், சௌராஷ்டிர ஸ்டேட் பாங்க் (ஒருங்கிணைப்பு) அவசரச் சட்டம், 1950இன் படி, சௌராஷ்டிரப் பகுதியில் இருந்த ராஜ்கோட் வங்கி, போர்பந்தர் வங்கி, பாலிதானா வங்கி, வாடியா வங்கிகள், பவநகர் வங்கியுடன் இணக்கப்பட்டு, 1 சூலை 1950இல் ஸ்டேட் பாங்க் ஆப் சௌராஷ்டிரா உருவானது. சௌராஷ்டிர ஸ்டேட் வங்கி துவக்கத்தில் ஏழு கோடி ரூபாய் வைப்பு நிதியுடன் ஒன்பது கிளைகள் மட்டும் இருந்தன.  
1960ஆம் ஆண்டில், மொழிவாரியாக மாநிலங்கள் பிரிக்கும் போது குஜராத் மாநிலம் உதயமான பொழுது, சௌராஷ்டிர மாகாணம், குஜராத் மாநிலத்தின் ஒரு பகுதியானது.  

## இணைப்பு
ஸ்டேட் பாங்க் ஆப் இந்தியா (துணை வங்கிகள்) சட்டம், 1959இன் படி, ஸ்டேட் பாங்க் ஆப் சௌராஷ்டிரா, பாரத் ஸ்டேட் வங்கியின் துணை வங்கியாக மாறியது. தொடர்ந்து 13 ஆகஸ்டு 2008இல் இவ்வங்கி ஸ்டேட் பாங்க் ஆப் இந்தியாவுடன் இணைக்கப்பட்டது.  

## மேற்கோள்
# மா. அருணாசலம்



**மா. அருணாசலம்** (1912 - 1989) என்பவர் தமிழ்நாடு மாநிலம் விருதுநகரைச் சேர்ந்த ஒரு பள்ளி ஆசிரியராவார். இவர் இந்தியக்குடியரசின் முன்னாள் தலைவர் இராஜேந்திரப் பிரசாத்திடம் நல்லாசிரியர் விருது பெற்றவர். தமிழ்நாடு பாடநூல் கழகத்தின் உறுப்பினராகவும், தமிழக அரசு கல்வியாளர் குழுவின் ஒருவராகவும் இருந்துள்ளார்.  

## இளமை
மா. அருணாசலம், 1912ம் ஆண்டு அக்டோபர் 14ம் நாள் மாரியப்பநாடார் பூவாயியம்மாள் ஆகியோருக்கு மகனாக விருதுநகரில் பிறந்தார். தனது பள்ளிப் படிப்பை விருதுநகர் கே. வி. எஸ் பள்ளியிலும் பட்டப் படிப்பை மதுரை அமெரிக்கன் கல்லூரியிலும் Literature of Teaching படிப்பை செயின்ட் ஜோசப் கல்லூரியிலும் முடித்து பொருளியல் துறையின் பட்ட மேற்படிப்பில் சென்னை மாகாண அளவில் இரண்டாமிடம் பெற்றார்.  

பின்னர் இந்தியக் குடிமைப் பணியில் தேர்வானார். ஆனால் அவர் படித்த கே. வி. எஸ். பள்ளியில் உதவி தலைமையாசிரியர் பணி கிடைக்கவே அங்கு மாற்றலானார்.  

## தலைமையாசிரியர்
கே. வி. எஸ். பள்ளியில் உதவி தலைமையாசிரியராய் பணிபுரிந்து பின்னர் 1941ம் ஆண்டு திருமங்கலம் பி. கே. என் ஆண்கள் மேல்நிலைப் பள்ளியின் தலைமையாசிரியராக சேர்ந்து ஏறத்தாழ 31 ஆண்டுகாலம் பணிபுரிந்தார். இவரால் அப்பள்ளியில்  

- 4ம் பாரம் வகுப்பு முதல் எல்லா மாணவர்களுக்கும் ரென் அண்டு மார்ட்டின் ஆங்கில அகராதி பயிற்சியளிக்கப்பட்டது.
- காந்தி பிறந்தநாளான 1956ம் ஆண்டு அக்டோபர் 2ம் நாள் மாணவர்களுக்கு பிடி அரிசித் திட்டம் (மதிய உணவுத்திட்டம்) தொடங்கப்பட்டது.
- 1959ம் ஆண்டு பிப்ரவரி 22ம் நாள் பள்ளியின் 50ம் ஆண்டு பொன்விழாவில் அப்போதைய தமிழக முதலமைச்சர் கு. காமராசரைப் பங்கேற்கவைத்தார்.
- அருணாசலத்தால் ஆரம்பிக்கப்பட்ட பிடி அரிசித் திட்டத்தை மேற்பார்வையிட ஒரிசா மாநில அமைச்சர் 1958ம் ஆண்டு இப்பள்ளிக்கு வந்தார்.
- பள்ளியின் முதல் சாரணர் சாரணியர் இயக்கத்தைத் தொடங்கி வைத்தார்.
- 1962ம் ஆண்டு பள்ளியில் இலவசக் கல்வி முறையைக் கொண்டு வந்தார்.

## பதவிகளும் விருதுகளும்
இவர் பணியாற்றிய பதவிகள் மற்றும் பெற்ற விருதுகள் பின்வருமாறு.  

: **ஆசிரியர் பணி**  
- விருதுநகர் கே. வி. எஸ். பள்ளியின் உதவி தலைமையாசிரியர்
- திருமங்கலம் பி. கே. என். மேல்நிலைப் பள்ளியின் தலைமையாசிரியர்

: **அலுவலகப் பணி**  
- காமராசர் முதலைச்சராக பொறுப்பேற்றதும் தமிழகத்தில் புதிய கல்விமுறையை அமைக்க ஐவர் கமிட்டியை உருவாக்கினார். அதில் அருணாசலமும் ஒருவர்.
- 1952ம் ஆண்டில், ஒன்றிய அரசு உயர்கல்வித் துறையின் உறுப்பினர்
- தமிழ்நாடு பாடநூல் கழகத்தின் உறுப்பினர்
- தமிழக அரசு கல்வியாளர் குழு உறுப்பினர்
- தமிழக அரசு பள்ளி கல்வித்துறையின் உறுப்பினர்
- மதுரை மாவட்ட சாரணர் இயக்க ஆய்வாளர் (Commissioner of Scouts)

: **விருதுகள்**  
- இந்திய தேசிய நல்லாசிரியர் விருது.
# கில்பர்ட் கெயித் செஸ்டர்டன்



**கில்பர்ட் கெயித் செஸ்டர்டன்**, ( 29 மே 1874&nbsp;– 14 ஜூன் 1936) என்பவர் ஒரு ஆங்கிலேய எழுத்தாளரும், பொதுநிலை இறையியலாளரும், கவிஞரும், மெய்யியலாளரும், நாடக ஆசிரியரும், செய்தியாளரும், பேச்சாளரும், கிறித்தவ தன்விளக்க அறிஞரும் ஆவார். *முரண்போலியின் இளவரசர்* ("prince of paradox") எனப் பலராலும் இவர் அழைக்கப்பட்டார்.  

கிறித்தவ நெறிக்காகக் காரணத்தை விளக்கிய முறையினாலும், தந்தை பிரௌன் என்னும் புனைவு மாந்தருக்காகவும் இவர் பெரிதும் அறியப்படுகின்றார். இவரோடு ஒத்தக்கருத்தில்லாதவர் கூட இவரின் படைப்புகளின் குறிக்கத்தக்கத்தன்மையினை ஏற்றுள்ளனர்.  

தன்னை அடிப்படைவாத கிறித்தவர் என அழைத்துக்கொண்ட இவர், இறுதி நாட்களில் ஆங்கிலிக்கத்திலிருந்து கத்தோலிக்க திருச்சபைக்கு மாறினார். இவரின் நண்பரான ஜார்ஜ் பெர்னாட் ஷா, இவரைப் பெரும் நுண்ணறிவாளர் எனப்புகழ்ந்துள்ளார்.
# தரிந்து கௌசல்


**பஸ்குவால் ஹன்டி தரிந்து கௌசல்** (*Paskuwal Handi Tharindu Kaushal*, பிறப்பு: 5 மார்ச் 1993) இலங்கை துடுப்பாட்ட வீரர். வலக்கைப் புறந்திருப்பப் பந்து வீச்சாளரான இவர் வலக்கைத் துடுப்பாட்டக் காரரும் ஆவார். கோல்ட்சு துடுப்பாட்ட அணியில் இவர் தனது முதலாவது பட்டியல் அ ஆட்டத்தை விளையாடினார். தனது முதலாவது தேர்வுப் போட்டியை நியூசிலாந்து அணிக்கு எதிரான போட்டியில் 2014 டிசம்பர் 26 இல் விளையாடினார்.  

2015 உலகக்கிண்ணப் போட்டிகளின் போது ரங்கன ஹேரத் காயமடைந்ததை அடுத்து கௌசல் தென்னாப்பிரிக்க அணிக்கு எதிரான காலிறுதிப் போட்டியில் 2015 மார்ச் 18 இல் சிட்னியில் விளையாடினார். இது இவரது முதலாவது ஒருநாள் பன்னாட்டுப் போட்டியாகும். இவ்வாட்டத்தில் தான் எதிர்கொண்ட முதலாவது பந்திலேயே ஆட்டமிழந்தார்.
# குருந்தன்கோடு


**குருந்தன்கோடு** என்பது இந்தியாவில் கன்னியாகுமரி மாவட்டத்தில் கல்குளம் வட்டத்திலிருக்கும் குருந்தன்கோடு ஊராட்சி ஒன்றியத்தின் நிர்வாகத் தலைமையிடமும், குருந்தன்கோடு ஊராட்சியின் ஒரு சிற்றூர் ஆகும். இது திங்கள்நகரிலிருந்து சுமார் 5 கி.மீ. தொலைவில் உள்ளது.  

## ஊராட்சிகள்
குருந்தன்கோடு ஊராட்சி ஒன்றியத்துக்குட்பட்ட ஊராட்சிகள்  
1. கக்கோட்டுதலை
1. முட்டம்
1. குருந்தன்கோடு
1. நெட்டாங்கோடு
1. கட்டிமாங்கோடு
1. தென்கரை
1. வெள்ளிசந்தை
1. சைமன்காலனி
1. தலக்குளம்
# குவின்டன் டி கொக்



**குவின்டன் டி கொக்** (*Quinton de Kock*, பிறப்பு: 17 டிசம்பர் 1992) என்பவர் தென்னாப்பிரிக்கத் துடுப்பாட்டக்காரர் ஆவார். இவர் பன்னாட்டுப் போட்டிகளில் தென்னாப்பிரிக்க நாட்டு அணிக்காக விளையாடி வருகிறார். ஜோகானஸ்பேர்க்கைச் சேர்ந்த இவர் தனது 16வது அகவையில் 19-வயதிற்குட்பட்டோருக்கான அணியில் சேர்ந்து விளையாடினார். இவர் ஒரு முதல்-வரிசை மட்டையாளரும், இழப்புக் கவனிப்பாளரும் ஆவார். 2012–13 காலப்பகுதியில் தேசிய அணியில் இணைந்து ஒரு-நாள், மற்றும் இ20ப போட்டிகளில் 2014 பெப்ரவரியில் இருந்து விளையாடத் தொடங்கினார். இந்தியன் பிரீமியர் லீக்கின் 2013 தொடரில் சன்ரைசர்ஸ் ஐதராபாத் அணியிலும், 2014 தொடரில் டெல்லி டேர்டெவில்ஸ் அணியிலும் விளையாடினார். இவர் ஒரு-நாள் போட்டிகளில் அடுத்தடுத்த நூறுகளை அடித்த முதலாவது வீரராவார்.  

## பன்னாட்டு நூறுகள்

### ஒரு-நாள் நூறுகள்
| குவின்டன் டி கொக்கின் ஒருநாள் பன்னாட்டு நூறுகள் |  |  |  |  |  |  |
| --- | --- | --- | --- | --- | --- | --- |
| **1** | 112 | அபுதாபி (நகரம்), ஐக்கிய அரபு அமீரகம் | சேக் சையது அரங்கு | 8 நவம்பர் 2013 | வெற்றி |  |
| **2** | 135 | ஜோகானஸ்பேர்க், தென்னாப்பிரிக்கா | வான்டரர்ஸ் அரங்கு | 8 திசம்பர் 2013 | வெற்றி |  |
| **3** | 106 | டர்பன், தென்னாப்பிரிக்கா | கிங்க்ஸ்மீட் அரங்கு | 5 திசம்பர் 2013 | வெற்றி |  |
| **4** | 101 | செஞ்ச்சூரியன், தென்னாப்பிரிக்கா | சூப்பர்ஸ்போர்ட் பார்க் | 11 திசம்பர் 2013 | முடிவு இல்லை |  |
| **5** | 128 | அம்பாந்தோட்டை, இலங்கை | மகிந்த ராசபக்ச பன்னாட்டுத் துடுப்பாட்ட அரங்கம் | 12 சூலை 2014 | வெற்றி |  |
| **6** | 107 | சிட்னி, ஆத்திரேலியா | சிட்னி கிரிக்கெட் மைதானம் | 23 நவம்பர் 2014 | தோல்வி |  |
| **7** | 103 | ராஜ்கோட், இந்தியா | சௌராட்டிர சங்க துடுப்பாட்ட அரங்கம் | 18 அக்டோபர் 2015 | வெற்றி |  |
| **8** | 109 | மும்பை, இந்தியா | வான்கேடே அரங்கம் | 25 அக்டோபர் 2015 | வெற்றி |  |
| **9** | 138* | புளும்பொன்டின், தென்னாப்பிரிக்கா | சூப்பர்ஸ்போர்ட் பார்க் | 3 பிப்ரவரி 2016 | தோல்வி |  |
| **10** | 135 | செஞ்ச்சூரியன், தென்னாப்பிரிக்கா | சூப்பர்ஸ்போர்ட் பார்க் | 9 பிப்ரவரி 2016 | வெற்றி |  |
| **11** | 178 | செஞ்ச்சூரியன், தென்னாப்பிரிக்கா | சூப்பர்ஸ்போர்ட் பார்க் | 30 செப்டம்பர் 2016 | வெற்றி |  |
| **12** | 109 | செஞ்ச்சூரியன், தென்னாப்பிரிக்கா | சூப்பர்ஸ்போர்ட் பார்க் | 10 பிப்ரவரி 2017 | வெற்றி |  |
| **13** | 168* | கிம்பர்லே, தென்னாப்பிரிக்கா | டயமண்ட் ஓவல் | 15 அக்டோபர் 2017 | வெற்றி |  |
| **14** | 121 | டர்பன், தென்னாப்பிரிக்கா | கிங்க்ஸ்மீட் அரங்கு | 10 மார்ச் 2019 | வெற்றி | } |

### தேர்வு நூறுகள்
| குவின்டன் டி கொக்கின் தேர்வு நூறுகள் |  |  |  |  |  |  |  |
| --- | --- | --- | --- | --- | --- | --- | --- |
| **1** | 129* | 1வது | செஞ்ச்சூரியன், தென்னாப்பிரிக்கா | சூப்பர்ஸ்போர்ட் பார்க் | 22 சனவரி 2016 | வெற்றி |  |
| **2** | 104 | 1வது | ஹோபர்ட், ஆத்திரேலியா | பெல்லேரிவ் ஓவல் | 12 நவம்பர் 2016 | வெற்றி |  |
| **3** | 101 | 1வது | கேப் டவுன், தென்னாப்பிரிக்கா | நியூலேண்ட்ஸ் | 2 சனவரி 2017 | வெற்றி |  |
| **4** | 129 | 2வது | ஜோகானஸ்பேர்க், தென்னாப்பிரிக்கா | வான்டரர்ஸ் அரங்கம் | 11 சனவரி 2019 | வெற்றி |  |
| **5** | 111 | 1வது | விசாகப்பட்டினம், இந்தியா | மருத்துவர் ஒய். எஸ். ராஜசேகர் ரெட்டி துடுப்பாட்ட அரங்கம் | 2 அக்டோபர் 2019 | தோல்வி | } |
# களவளாவல் ஏமாற்றுகை



**களவளாவல் ஏமாற்றுகை** (*Dating abuse*) அல்லது **களவளாவல் வன்முறை** (*dating violence*) என்பது களவளாவல் அல்லது காதலிக்கும்போது திருமணமாகாத இணையரில் ஒருவரால் மற்றவருக்கு நிகழ்த்தப்படும் அல்லது அச்சுறுத்தப்படும் வன்முறை செயலாகும். ஒருவர் மற்றவர் மீது நிந்தித்தல்/வன்முறை மூலம் தனது செல்வாக்கை நிலைநாட்டுவதும் ஆகும். இந்த நிந்தனை/வன்முறை பல வடிவங்களில் இருக்கலாம். பாலியல் வன்முறை, பாலியல் தொந்தரவு, அச்சுறுத்தல்கள், உடல்ரீதியான வன்முறை, திட்டுச்சொற்கள், உளவியல் வன்முறை, அல்லது உணர்ச்சிபூர்வ நெருக்குதல்கள், சமூகநிலை குலைப்பு, மற்றும் எங்கும் பின்தொடரல்.  

களவளாவல் வன்முறை அனைத்து நிற, வயது, பொருளியல்நிலை சமூகங்களிலும் நடைபெறுகின்றது. தொடர்பாடலில் நிந்தனை விழிப்புணர்விற்கான மையம் இதனை "முற்கால அல்லது தற்கால நெருங்கிய கூட்டாளியிடம் அதிகாரத்தையும் கட்டுப்பாட்டையும் நிலைநிறுத்த பயன்படுத்தப்படும் ஏமாற்று, வலுக்கட்டாய நடத்தைகள்" என்கின்றது. களவளாவல் வன்முறையின் அறிகுறிகளை சிங்கப்பூரின் குடும்பம் & சமூகம் வளர்ச்சிக் குழுமத்தின் இசிட்டிசன் விவரிக்கிறது.  

## மேற்சான்றுகள்

## வெளியிணைப்புகள்
- 
;கனடிய வளங்கள்:  
- RespectED , Provided by the Canadian Red Cross, give information to teens, parents, and teachers about abuse in dating relationships.

;ஐக்கிய இராச்சிய வளங்கள்:  
- The Hideout
- Women's Aid
- Respect

;அமெரிக்க வளங்கள்:  
- Center for Relationship Abuse Awareness
- National Domestic Violence Hotline
- ACADV.org - created by the Alabama Coalition Against Dating Violence, provides a Dating Bill of Rights.
- Jennifer Ann.org - provides free educational materials to schools and groups and sponsors video game contests about teen dating violence from Jennifer Ann's Group.
- Love Is Not Abuse.org - sponsored by Liz Claiborne, provides educational materials.
- Love Is Respect.org - runs the National Teen Dating Abuse Helpline.
- National Youth Violence Prevention Center - offers articles and fact sheets.
- The Safe Space.org - created by Break the Cycle, offers information and allows teens to submit questions.
# தமிழ்நாடு அரசுப் போக்குவரத்துக் கழகம், மதுரை



**தமிழ்நாடு அரசுப் போக்குவரத்துக் கழகம், மதுரை** என்பது பாண்டியன் போக்குவரத்து கழகம் ஆகும்.  

தமிழ்நாட்டில் சென்னைக்கு அடுத்தபடியாக ,மதுரையில் அரசு டவுன் பேருந்துகள் மட்டும் இயக்கப்படுகிறது  

## வரலாறு
1972 ஆம் ஆண்டு பாண்டியன் போக்குவரத்துக் கழகம் என்ற பெயரில் உருவாக்கப்பட்டது. பின்னர் 1996-ம் ஆண்டு தமிழ்நாடு அரசுப் போக்குவரத்துக் கழகம், மதுரை எனப் பெயர்மாற்றம் செய்யப்பட்டது. இப்போக்குவரத்துக்கழகத்திலிருந்து 1974-ம் ஆண்டு 104 பேருந்துகள் பிரிக்கப்பட்டு கட்டப்பொம்மன் போக்குவரத்துக் கழகம் உருவாக்கப்பட்டது. 1974-ம் ஆண்டு இதிலிருந்து 62 பேருந்துகள் பிரிக்கப்பட்டு சோழன் போக்குவரத்துக் கழகம் உருவாக்கப்பட்டது. மேலும் 1986-ம் ஆண்டு 446 பேருந்துகள் பிரிக்கப்பட்டு இராணி மங்கம்மாள் போக்குவரத்துக் கழகம் உருவாக்கப்பட்டது.  

## சேவை வழங்கும் மாவட்டங்கள்
இந்த மதுரை போக்குவரத்துக் கழகமானது நான்கு மாவட்டங்களில் மட்டுமே தனது சேவையை வழங்குகிறது. தமிழகத்தில் மற்ற அரசு போக்குவரத்து கழகங்கள் வருமானத்தை ஒப்பிடும் போது இந்த மதுரை போக்குவரத்து கழக வருமானம் குறைவாகவே காணப்படுகிறது.  

- மதுரை மாவட்டம்
- திண்டுக்கல் மாவட்டம்
- தேனி மாவட்டம்
- விருதுநகர் மாவட்டம்

## இதனையும் காண்க
- மாநகரப் போக்குவரத்து கழகம் - சென்னை
- அரசு விரைவுப் போக்குவரத்துக் கழகம்
- தமிழ்நாடு அரசுப் போக்குவரத்துக் கழகம் - விழுப்புரம்
- தமிழ்நாடு அரசுப் போக்குவரத்துக் கழகம் - கும்பகோணம்
- தமிழ்நாடு அரசுப் போக்குவரத்துக் கழகம் - சேலம்
- தமிழ்நாடு அரசுப் போக்குவரத்துக் கழகம் - கோவை
- தமிழ்நாடு அரசுப் போக்குவரத்துக் கழகம் - திருநெல்வேலி

## ஆதாரங்கள்
தமிழ்நாடு அரசுப் போக்குவரத்துக் கழகம், மதுரை அலுவல் இணையதளம்
# தென்னிந்திய திரைப்பட ஒளிப்பதிவாளர்கள் சங்கம்

**தென்னிந்திய திரைப்பட ஒளிப்பதிவாளர்கள் சங்கம்** என்பது திரைத்துறையில் ஒளிப்பதிவாளர்களுக்கானச் சங்கமாகும். இச்சங்கம் ஒளிப்பதிவாளர்களின் சம்பளப் பிரட்சனை, ஒளிப்பதிவாளர்களின் கோரிக்கைகளை கொண்டு செல்வது போன்றவற்றிக்காகவும், திரைத்துறையினருக்கு விருதுகள் வழங்கவும் ஏற்படுத்தப்பட்டதாகும். தமிழ், தெலுங்கு, மலையாளம் போன்ற திரைத்துறையினரில் இருக்கும் ஒளிப்பதிவாளர்கள் இங்கு உறுப்பினர்களாக இருக்கின்றார்கள்.  

## சங்கத்தின் தோற்றம்
இச்சங்கம் நவம்பர் 28, 1972ல் தொடங்கப்பட்டது. இதற்கு பி.என்.சுந்தரம், ஏ.வின்சென்ட், மார்க்கஸ் பாட்லே ஆகியோர் உதவியுள்ளார்கள்.  

## சங்கத்தில் சேர தகுதிகள்
தற்போது சங்கத்தில் சேருவதற்கு +2 படிப்புத் தகுதியும், ஒரு ஒளிப்பதிவாளரிடம் உதவியாளராக பணியாற்றிய அனுபவமும், அவ்வொளிப்பதிவாளரிடம் சான்றிதழும் அவசியமாகும்.  

## விருதுகள்
இச்சங்கத்தின் முலம் சிறந்த படங்கள், சிறந்த நடிக நடிகைகள் தேர்ந்தெடுக்கப் பெற்று விருதுகள் தரப்படுகின்றன. தமிழ், தெலுங்கு, மலையாளம், கன்னடம், இந்தித் திரைப்படங்களுக்கு விருதுகள் தரப்படுகின்றன.  

## இவற்றையும் காண்க

## ஆதாரங்கள்
# ஹிப்ஹாப் தமிழா



**இப்பாப்பு தமிழா** என்பது ஒரு தமிழ்நாட்டு தமிழ் சொல்லிசை இசைக்குழு ஆகும். இதில் ஆதியும் ஜீவாவும் முக்கிய கலைஞர்கள் ஆவார்கள். 2015இல் இருந்து இவர் தமிழ்த் திரைப்படங்களில் இசையமைத்து வருகிறார். இவர் பல ஆல்பம் பாடல்களுக்கு இசையமைத்துள்ளார். இவர் ஆம்பள திரைப்படத்தின் வழியாக திரைக்கு அறிமுகமானார். இவர்கள் இந்தியாவில் தமிழ் சொல்லிசையின் முன்னோடி இசைக்குழுக்களில் ஒன்றாக கருதப்படுகிறார்கள்.  

ஈரோடு மாவட்டத்தில், கோபிச்செட்டிப்பாளையத்தை சேர்ந்தவரான ஆதி பள்ளி நாட்களில் கவிதை எழுதுவதில் ஆர்வமாகவும் ராப் இசையால், ஈர்க்கப்பட்டவராகவும் இருந்தார். ஓய்வு நேரங்களில் வீட்டில் இருந்த கணினியில் இசைக்கோர்வை மென்பொருளை நிறுவி தான் எழுதிய பாடல்களை ராப் இசையில் பாடி எதாவது பதிவுசெய்துவருவதை வழக்கமாக கொண்டார். 2005இல் யூடியூப் இந்தியாவில் அறிமுகமானபோது அதில் தான் பதிவுசெய்த பாடல்களை ‘ஹிப்ஹாப் தமிழன்’ என்ற பெயரில் பதிவுசெய்தார். அந்த நேரத்தில் ஆர்க்குட் வழியாக சென்னையைச் சேர்ந்த ஜீவாவுடன் நட்பு ஏற்பட்டது இவரும் இசையில் ஆர்வமுள்ளவர். இருவரும் இசை சம்பந்தமான நூல்களைப் படிப்பது, யூடியூப் டுடோரியல் வழியாக கீபோர்ட் வாசிக்கக் கற்றுக்கொள்வது என கிட்டத்தட்ட ஐந்து ஆண்டுகள் தீவிரமாக இசையில் இறங்கி, தங்களுடைய பாடல்களை யூடியூபில் பதிவேற்றிவந்தனர்.  

2011இல் இளநிலை பொறியியல் படிப்பை முடித்த ஆதி இசையில் முழு மூச்சாக இறங்கப்போவதாக முடிவெடுத்து வீட்டை எதிர்த்து சென்னை புறப்பட்டார் இவருடன் படிப்பை பாதியில்விட்டுவிட்ட ஜீவாவும் சென்னையில் வீடெடுத்து தங்கினார். ஆதியும் ஜீவாவும் தங்களுடைய சொந்த ராப் பாடல்களைக் கல்லூரி நிகழ்ச்சிகளிலும், நிறுவன நிகழ்ச்சிகளிலும் மேடை ஏற்றினர். ஆனால் அதில் தங்கள் வாழ்க்கையை நடத்த போதிய பணம் கிடைக்காத சூழல் நிலவியது. வேறுவழியின்றி ஊருக்கே போன ஆதி வீட்டில் சம்மதம் வாங்கி மீண்டும் சென்னைக்கு வந்து எம்.பி.ஏ. படித்தார். 2012இல் ஹிப்ஹாப் தமிழன் ஆல்பத்தை ஜீவாவும் ஆதியும் தயாரிக்க, திங்க் மியூசிக் நிறுவனம் வெளியிட்டது. யூடியூபில் 10 லட்சத்துக்கும் மேற்பட்டவர்கள் இந்த ஆல்பத்தைப் பின்தொடர ‘ஹிப்ஹாப் தமிழன்’ என்கிற பெயர் பிரபலமானது.  

## திரை இசையில்
தற்செயலாக அனிருத்தை ஆதி சந்திக்க அதன்பிறகு, ஹிப்ஹாப் கலைஞராக ‘வணக்கம் சென்னை’ படத்தில் ‘சென்னை சிட்டி கேங்க்ஸ்டர்’ பாட்டு மூலம் திரைப்படத்தில் அறிமுகமானார் ஆதி. ‘ஆம்பள’ திரைப்படத்தில் இசையமைப்பாளராக சுந்தர். சி முதன்முதலில் வாய்ப்பு வழங்கினார். அந்தப் படம் பாடல்களுக்காக ஓரளவு பேசப்பட்டது. அதைத் தொடர்ந்து பல படங்களுக்கு இசையமைத்தனர். மீசைய முறுக்கு திரைப்படத்தின் வழியாக இயக்குநராகவும், கதா நாயகனாகவும் ஆதி அறிமுகமானார்.  

## இசைத்தொகுப்புகள்
### படமனை தொகுப்புகள்
| ஆண்டு | தொகுப்பு |  |
| --- | --- | --- |
| 2012 | *கிப்கொப் தமிழன்* |  |
| &nbsp;— | *உலகளாவியத் தமிழன்* | } |

### இசையமைப்பாளராக
| ஆண்டு | திரைப்படம் | குறிப்புகள் |  |
| --- | --- | --- | --- |
| 2015 | *ஆம்பள* |  |  |
| *இன்று நேற்று நாளை* |  |  |  |
| *தனி ஒருவன்* |  |  |  |
| 2016 | "அரண்மனை 2" |  |  |
| 2012 | "தப்பெல்லாம் தப்பே இல்லை" | *நான்* | விசய் ஆண்டனி |
| 2013 | "எதிர் நீச்சலடி" | *எதிர்நீச்சல்* | அனிருத் ரவிச்சந்திரன் |
| "சென்னை சிட்டி காங்க்ஸ்டா" | *வணக்கம் சென்னை* | அனிருத் ரவிச்சந்திரன் |  |
| 2014 | "பக்கம் வந்து" | *கத்தி* | அனிருத் ரவிச்சந்திரன் |
| 2015 | "பழகிக்களாம் மச்சி" | *ஆம்பள* | கிப்கொப் தமிழா |
| "யாய் யாய்..." | *ஆம்பள* | கிப்கொப் தமிழா |  |
| "இன்பம் பொங்கும் வெண்ணிலா (கலப்பிசை)" | *ஆம்பள* | ஹிப்ஹாப் தமிழா |  |
| "நாம் வாழ்ந்திடும்" | *வை ராஜா வை* | யுவன் சங்கர் ராஜா | } |
# கருங்கல் (பாறை)


, இந்தியா.]]  
*கருங்கல் என்பதே இங்கே மீள்வழிப்படுத்தப்படுகிறது. கருங்கல் என்ற ஊரை குறித்த கட்டுரையை பார்ப்பதற்கு, காண்க: கருங்கல் (ஊர்) *  

**கருங்கல்** (*Granite*) என்பது என்பது உடையக்கூடிய தன்மை கொண்ட எரிமலைக் குழம்புகளில் இருந்து உருவாகும் ஒரு வகை கற்பாறை ஆகும். இதன் சராசரி அடர்த்தியானது 2.65 - 2.75 கி/செ.மீ<sup>3</sup> ஆகும். இதன் அழுத்தம் தாங்கும் திறன் 200 மெகா பாசுகல் (MPa) மேல் உள்ளது மற்றும் உருகு நிலை 1215–1260 °செ. இது இடைநிலையான அல்லது கரடுமுரடான மேற்பரப்புத் தன்மை கொண்டது. சிலசமயங்களில் பெரிய, தனியான படிகங்களையும் இது உள்ளடக்கி இருப்பதுண்டு. கருங்கற்கள், அவற்றின் வேதியியல் மற்றும் கனிமவியற் தன்மைகளைப் பொறுத்து, இளஞ்சிவப்பு முதல் கடும் சாம்பல் அல்லது கறுப்பு நிறமாக இருக்கலாம்.  

இவ்வகைப் பாறைகள் சிலைகள் செய்வதற்கும், கட்டிடங்கள் மற்றும் கற்கோவில்கள் கட்டுவதற்கும் பயன்படுத்தப்பட்டுள்ளன.  

## உசாத்துணைகள்
# கல்லூரி (திரைப்படம்)



***கல்லூரி*** என்பது 2007 இல் தமிழில் வெளிவந்த திரைப்படமாகும். இத்திரைப்படத்தினை பாலாஜி சக்திவேல் இயக்கியிருந்தார். இயக்குநர் சங்கரின் தயாரிப்பு நிறுவனமான எஸ் பிச்சர்ஸ் இத்திரைப்படத்தினை தயாரித்திருந்தது. இத்திரைப்படத்தில் அகில், தமன்னா போன்றோர் முக்கிய கதாப்பாத்திரங்களில் நடித்திருந்தனர்.  

நா. முத்துக்குமார் இத்திரைப்படத்திற்கு பாடல்களை எழுதியுள்ளார். செழியன் ஒளிப்பதிவாளராக பணியாற்றியுள்ளார். இத்திரைப்படமானது 2000 ஆவது ஆண்டில் நடந்த தருமபுரி பேருந்து எரிப்பினை அடிப்படையாக வைத்து உருவாக்கப்பட்டது.  

## நடிகர்கள்

- அகில் முத்துச்செல்வனாக
- தமன்னா (நடிகை) ஷோபனாவாக
- பரணி என ரமேஷ் *கயல்விழியாக ஹேமலதா
- சலீமாவாக மாயா ரெட்டி
- நாகராணியாக சைலதா
- ஆல்பர்ட்டாக பிரகாஷ்
- காமக்ஷிநாதன் காமக்ஷிநாதன்
- ஆதிலட்சுமியாக ராஜேஸ்வரி
- திசைகள் அருண்குமார் அய்யனாராக
- கார்த்தியாக முகமது முஃபக்
- பாலமுருகன்
- அருன் குமார்
- அலெக்ஸ்
- வினோத் இருவராக
- விரிவுரையாளராக சிவக்குமார்
- விரிவுரையாளராக உஷா எலிசபெத்

## இசை

நா. முத்துக்குமார் பாடல்வரிகள் எழுதியுள்ளார். ஜோசுவா ஸ்ரீதர் இசையமைத்துள்ளார்.  

## விமர்சனம்
ஆனந்த விகடன் வார இதழில் எழுதிய விமர்சனத்தில் "வாழ்க்கையின் வறண்ட பக்கங்களை மறந்து, கல்லூரிக்குள் சிறகடிக்கும் நண்பர்களின் கதை... கவனமாகத்தான் செதுக்கியிருக்கிறார்கள். ஆனாலும், கல்வெட்டாகப் பதியவில்லை கல்லூரி!" என்று எழுதி மதிப்பெண்களை வழங்கினர்.  
## ஆதாரங்கள்
# நீலகண்ட பிரம்மச்சாரி

**நீலகண்ட பிரம்மச்சாரி** (Neekakanda Brahmachary) (திசம்பர் 4,1889 - மார்ச்சு 4 1978) 1911-ஆம் ஆண்டில் மணியாச்சி ரயில் நிலையத்தில் வாஞ்சிநாதனால் சுட்டுக் கொல்லப்பட்ட மாவட்ட ஆட்சியர் ஆசு கொலை வழக்கில் முதல் குற்றவாளியாகச் சேர்க்கப்பட்டவர்..  

இந்திய விடுதலை இயக்கப் போராட்டத்தில் இளம் வயதில், 20,000 போராளிகளை ஒன்று திரட்டிப் புரட்சி இயக்கம் ஒன்றை தோற்றுவித்துப் போராடியவர். வாழ்வின் பெரும்பகுதியை இந்தியா, பாக்கித்தான், மியான்மர் நாட்டுச் சிறைகளில் கழித்தவர்.  

வாழ்வின் பிற்பகுதியில் விரக்தியுற்று சந்நியாசம் பெற்று மைசூர் அரசில் நந்தி மலையடிவாரத்தில் ஆசிரமம் அமைத்துக் கொண்டு சிரீ ஓங்காரானந்த சுவாமி என்ற பெயரில், தனது 88-ஆவது வயதில் 4 மார்ச்சு 1978-இல் காலமானவர்.  

## இளமை
சீர்காழியை அடுத்த எருக்கூர் எனும் கிராமத்தில் சிவராமகிருஷ்ணன் –சுப்புத்தாயி தம்பதிகளுக்கு, டிசம்பர் 4,1889-ஆன் ஆண்டில் மூத்த மகனாகப் பிறந்தவர். சீர்காழி சபாநாயக முதலியார் இந்து உயர்நிலைப் பள்ளியில் ஒன்பதாம் வகுப்பு வரை படித்தவர்.  

## இந்திய விடுதலை இயக்கத்தில்
1905-இல் லார்டு கர்சான் வங்காளத்தை இரண்டாகப் பிரித்த போது, நாடு முழுவதும் கொந்தளிப்பு ஏற்பட்டது.  

அதே காலத்தில் நீலகண்டர், இரகசிய இயக்கமான 'அபினவ பாரத இயக்கத்தை' 1907-ஆம் ஆண்டில் தொடங்கி, இந்திய விடுதலை இயக்கத்தில் தீவிர பங்காற்றினார். அதனால் நீலகண்டனை ஆங்கிலேயே உளவுக் காவல்துறையினர் இரகசியமாகக் கண்காணிக்கத் தொடங்கினர். இவர் தன் பெயரோடு 'பிரம்மச்சாரி' எனும் பெயரை இணைத்துக் கொண்டார். "சூர்யோதயம்" எனும் பத்திரிகையை தொடங்கினார். காங்கிரஸ் கட்சியில் உள்ள தீவிர குணம் படைத்த வ. உ. சிதம்பரம் பிள்ளை, பிபின் சந்திரபால், பாரதியார், சிங்காரவேலர் போன்றவர்களுடன் நட்பு கொண்டவர்.  

ஆஷ் துரையைக் கொன்ற வாஞ்சிநாதன், வனத்துறையில் வேலை பார்த்து வந்ததால் தனக்கு ஒரு மான் தோல் வேண்டும் என்று நீலகண்டன் ஒரு கடிதம் எழுதியிருந்தார். அந்தக் கடிதம் காவல்துறையினரிடம் சிக்கியதால் வாஞ்சிநானுக்குத் துணை நின்றதாக நீலகண்டனும் கைது செய்யப்பட்டார். ஆஷ் கொலை வழக்கில் குற்றம் சாட்டப்பட்டவர்கள் 14 பேர். இவர்கள் அனைவரும் 25 வயதுக்குட்பட்டவர்கள். அப்போது நீலகண்ட பிரம்மச்சாரியின் வயது 21. நீலகண்டருக்கு ஏழாண்டுகள் சிறை தண்டனை விதிக்கப்பட்டது..  

சிங்காரவேலரின் தொடர்பால், "பொதுவுடமைக் கட்சியின் துண்டுப் பிரசுரங்கள் வெளியிட்ட குற்றத்திற்காக 1922-இல் பத்து ஆண்டுகள் ரங்கூன் சிறையில் அடைக்கப்பட்டார்.  

## துறவறம்
சிறை வாழ்க்கையில் விரக்தி ஏற்பட்டு 1931-ஆம் ஆண்டில் துறவறம் பூண்டு, டிசம்பர் 1933-இல் மைசூர் சமஸ்தானத்தில் நந்தி கிராமம் அருகே சென்னகிரியில் ஓம்கார் எனும் பெயரில் ஆசிரமம் அமைத்தார்.  

## எழுதிய நூல்கள்
1. மெய் ஒப்புதல்
1. உபதேசம்
1. தேர்ந்தெடுத்த சொற்பொழிவுகள்

## மறைவு
தனது 88-ஆவது வயதில் 4 மார்ச் 1978-ஆம் ஆண்டில் உடல்நலக் குறைவால் காலமானார்.  

## ஆதாரம்
- *புரட்சி வீரர் நீலகண்ட பிரம்மச்சாரி*, எழுதியவர், *ரா. அ. பத்மநாபன்*, மணிவாசகர் பதிப்பகம் வெளியிடு
# தஸ்கின் அகமது


**தஸ்கின் அகமது** (*Taskin Ahmed*, பிறப்பு: 3 ஏப்ரல் 1995) வங்காளதேசத் துடுப்பாட்ட வீரர். இவர் வலக்கை நடுத்தர-விரைவு வீச்சுப் பந்து வீச்சாளரும், இடக்கை மட்டையாளரும் ஆவார்.  

தஸ்கின் அகமது தனது முதலாவது முதல்-தர ஆட்டத்தை 2011 அக்டோபரில் விளையாடினார். இவர் வங்காளதேசத் துடுப்பாட்ட அணியில் 2015 உலகக்கிண்ணப்ப் போட்டியில் விளையாடத் தேர்ந்தெடுக்கப்பட்டார்.  

## சாதனைகளும் தரவுகளும்

### பன்னாட்டு ஒரு-நாள் 5-இலக்குகள்

| # | தரவுகள் | ஆட்டம் | எதிராக | அரங்கு | நகரம் | நாடு | முடிவு |
| --- | --- | --- | --- | --- | --- | --- | --- |
| **1** | 5/28 | 1 | சேர்-இ பங்க்ளா | டாக்கா | வங்காளதேசம் | 2014 | தோல்வி |
# முதலாம் சோமேசுவரன்



**முதலாம் சோமேசுவரன்**(Somesvara I வேறு பெயர்கள் ஆகவமல்லன், திரிலோகமல்லன் ஆட்சிக்காலம் 1042-1068 )என்பவன் ஒரு மேலைச் சாளுக்கிய மன்னனாவான். இவனுடைய தந்தை ஜெயசிம்மனுக்குப்பின் அரியணை ஏறினான். இவன் பிற்கால சாளுக்கியரில் குறிப்பிடத்தக்க மன்னனாவான் (கல்யாணி சாளுக்கியர் என்றும் அழைக்கப்படுவர்). சோழர்களுடனான போர்களில் பல தோல்விகள் அடைந்த போதிலும், பல சந்தர்ப்பங்களில் வேங்கியின் அரியணையில் யார் அமர்வது என்பதைத் தீர்மானித்தான். மத்திய இந்தியாவில் இவனது வெற்றிகள் இவனது பேரரசின் வல்லமையைப் பறைசாற்றின. இவனது ஆட்சியின் போது, சாளுக்கிய பேரரசின் வடக்கு எல்லை குஜராத்வரை பரவியிருந்தது. மலைநாடு (கர்நாடகம்) பகுதியை ஆண்டுவந்த ஹொய்சளர்கள் சாளுக்கியர்களுக்கு அடங்கி ஆண்டுவந்தனர். ஹொய்சள வினையாதித்தனின் மகள் அல்லது தங்கையான ஹோய்சலா தேவி என்பவள் சோமேசுவரனின் அரசிகளில் ஒருத்தியாவாள். மேற்கே முதலாம் சோமேசுவரன் கொங்கண் மண்டலத்தை மீண்டும் தனது கட்டுப்பாட்டின்கீழ் கொண்டுவந்தான். கிழக்கில் அனந்தபூர், கர்னூல்வரை இவனது கட்டுப்பாட்டில் இருந்தது.  

வரலாற்றாசிரியர் கங்கூலியின் கூற்றின் படி, சோழர்களால் "இவனுடைய அரசுக்கு எந்த பகுதியிலும் குந்தகம் ஏற்படுத்த முடியவில்லை" என்கிறார். இவன் தனது தலைநகரை மான்யக்டாவில் இருந்து கல்யாணிக்கு மாற்றினான் (தற்போதய பீதர் மாவட்டத்தில் உள்ள பசவகல்யாணா ).  

## சோழர்களுடனான போர்கள்
வரலாற்றாசிரியர் காமத்தின் கூற்றின்படி, தனது முடிசூட்டுக்குப் பிறகு, விரைவில் முதலாம் சோமேசுவரன் வேங்கி விவகாரங்களில் தலையிட்டு, அப்பகுதியின் மீது படையெடுத்தான். ஆனால் சோழருக்கு எதிரான இப்போரில் இராஜாதிராஜ சோழனிடம் அமராவதியில் தோல்வியடைந்தான். வரலாற்றாசிரியர் சாஸ்திரியின் கூற்றின்படி, இராஜாதிராஜ சோழன் கிருஷ்ணா ஆற்றங்கரையில் உள்ள தன்னடா ("தான்யகட்டா") போரில் முதலாம் சோமேசுவரனைத் தோற்கடித்தான். மேலைச் சாளுக்கிய படைகள் கிருஷ்ணா நதியைத் தாண்டி பின்வாங்கின. மேலும் கொல்லிப்பாக்கிக் கோட்டை (குல்பார்க்) தரைமட்டமாக்கப்பட்டது. இந்த வெற்றிகளைத் தொடர்ந்து கம்பிலி மற்றும் புந்தர் ஆகியவை சோழர்களால் வெற்றிகொள்ளப்பட்டன. வரலாற்றாசிரியர்களின் சோப்ரா மற்றும் பலரின் கருத்துப்படி கம்பிலியை வெற்றிகொண்ட விவரங்கள் மணிமங்கலம் சாசனங்களில் பொறிக்கப்பட்டுள்ளது. சோழர்கள் தங்களது வெற்றித்தூணை யட்டகிரியில் (தற்கால யாத்கிர் மாவட்டம் யாத்கிர் மாவட்டத்தில் உள்ள யத்திகர்) நிறுவினர். இறுதியாக சோழர்கள் கி.பி.1045 இல் சாளுக்கிய தலைநகரான கல்யாணியைச் சூறையாடினர். பிறகு வெற்றிகொள்ளப்பட்ட எதிரியின் தலைநகரான கல்யாணி நகரில் இராஜாதிராஜ சோழன் வீராபிசேகம் செய்துகொண்டான். மேலும் விஜயராஜேந்திரன் என்ற பட்டமும் சூடினான். எனினும், சாஸ்திரி மற்றும் சென் கூற்றின்படி, வியக்கும் வகையில் முதலாம் சோமேசுவரன் இழந்த தன் செல்வாக்கை மீட்டு, கி.பி.1050 காலகட்டத்தில் வேங்கியின் மீதான தனது ஆதிக்கத்தை கொண்டுவந்தது மட்டுமல்லாது, இவனது செல்வாக்கு கலிங்கம்வரை (இன்றைய ஒரிசா ) நீண்டது. மேலும் முதலாம் சோமேசுவரன் சோழப் பேரரசின் உள்பகுதியான காஞ்சிபுரத்திலேயே சோழர்கள்மீது எதிர் தாக்குதல் தொடுத்தான்.  

## மத்திய,கிழக்கு இந்தியப் போர்கள்
சோழர்களுடன் தொடர்ச்சியாக சண்டையிடும் இந்த நேரத்தில்,காமத் மற்றும் சாஸ்திரி கூற்றின்படி முதலாம் சோமேசுவரன் வட கொங்கனின் சில்லஹரர் , சியூனுவா (யாதவ) வம்சத்தின் மன்னன் மூன்றாம் பில்லம்மா, தாராவின் பரமரா வம்ச மன்னன் போஜ, குஜராத் மாநிலச் சாளுக்கியர், மத்திய இந்தியாவின் பிரதிஹாரா. முதலாம் சோமேசுவரன் போன்றோரைத் தோற்கடித்தான். மேலும் தார் , உஜ்ஜைன் மத்திய இந்தியாவின் மண்டபா, போன்ற பகுதிகளையும் வெற்றிகொண்டான். இதுபோல பல போர்களை வட இந்தியாவில் மேற்கொண்டு வெற்றிபெற்றான்.
# அரசநகரிப்பட்டினம்

**அரசநகரிப்பட்டினம்** (*Arasanagaripattinam*) இந்தியா நாட்டின், தமிழ் நாடு மாநிலத்தில், புதுக்கோட்டை மாவட்டத்தில், பொன்னமங்கலம் ஊராட்சி ஒன்றியத்திற்கு உட்பட்ட ஒரு கிராமமாகும். இந்த ஊரின் மக்கள் தொகை 2500 பேர் ஆகும்.  

## மக்கள் வகைப்பாடு
இக்கிராமத்தில் 98 சதவீதம் பேர் இசுலாமியர்கள் வாழுகிறார்கள். இங்கு 150 ஆண்டுகள் பழமையான ஒரு தர்காவும், ஜிம்மா பள்ளிவாசலும் அமைந்துள்ளது. இந்த கிராமம் கடற்கரையை ஒட்டி அமைந்துள்ளது.  

## மேற்கோள்
# டோங்காட்



டோங்காட் என்னும் ஊர், தென்னாப்பிரிக்காவில் உள்ளது. இங்கு சிவசுப்பிரமணியர் ஆலயம் அமைந்துள்ளது.  

இந்த நகரம் டோங்காட்டி ஆற்றின் கரையில் அமைந்துள்ளது. இங்குள்ள மக்களில் பெரும்பான்மையானோர் இந்திய வம்சாவழியினர் ஆவர். தென்னாப்பிரிக்காவிலேயே பிரேக் விலஜ் சுப்பிரமணியர் ஆலயத்தில் காவடித் திருவிழா விமரிசையாக கொண்டாடப்படும். இந்த ஊரில் கரும்புப் பயிரிடல் முக்கியத் தொழிலாகும். இது ஈதேக்வினியின் ஒரு பகுதியாகும்.  

## இணைப்புகள்
- சிவசுப்பிரமணியர் ஆலயத்தின் தளம்
# மோதிர மூக்கு கடற்பறவை



*மோதிர மூக்கு கடற்பறவை* (Ring-billed gull, *Larus delawarensis*) என்பது நடுத்தரமான தோற்றத்தைக்கொண்ட கடற்பறவை ஆகும்.  

## விளக்கம்

இப்பறவை முதிர்ந்தவை 49 செ. மீ நீளமும். 124 செ.மீ அளவு இறக்கையோடு சேர்த்து நீளவாக்கில் அளவு கொண்டதாக உள்ளது. இதன் கழுத்தும் தலை, மற்றும் உடல் பகுதி வெள்ளை நிறத்தில் காணப்படுகிறது. கண்கள் சிகப்பாகவும், விழிஓரங்கள் மஞ்சள் நிறத்திலும் காணப்படுகிறது.  
## சூழல் மற்றும் நடத்தை
இவைகளின் இனப்பெருக்கம் பொதுவாக ஏரிகள், குளங்கள் போன்றவற்றின் கரைகளிலும் கனடா ஐக்கிய அமெரிக்கா போன்ற நாடுகளின் கடற்கரைகளிலும் நடக்கிறது. தீவுகளில் கூடு கட்டி பறவைகள் கூட்டமாக வாழுகின்றன. இவை எல்லா வருடங்களும் தன் துணையுடன் தான் வாழும் குணம் கொண்டது. இவை அமெரிக்காவின் வணிக வளாக வாகனம் நிறுத்தும் இடங்களில் அதிகமாகக் காணப்படுகிறது. இவை ஆண்டுக்கு ஒருமுறை அமெரிக்கப்பகுதியிலிருந்து இடம்பெயர்ந்து தெற்கு நோக்கிச்சென்று மெக்சிகோ வளைகுடா, அட்லாண்டிக் பெருங்கடல், வட அமெரிக்கா, மற்றும் பசிபிக்கடலோர ஏரிகளுக்கும் செல்லுகிறது.  

## மேற்கோள்
# விக்கிப்பீடியா:நினைவுக்குறித்தாள்

<div>  

| **விவரிப்பு** | **தட்டச்சினால்** | **கிடைப்பது** |
| --- | --- | --- |
| சாய்வெழுத்து | <tt></tt> | *சாய்வெழுத்து* |
| தடித்த எழுத்து | <tt></tt> | **தடித்து** |
| தடித்தும் சாய்ந்தும் | <tt></tt> | ***தடித்தும் சாய்ந்தும்*** |
| உள்ளிணைப்பு

<div>*(தமிழ் விக்கியினுள்)*</div> | <tt></tt>

<tt></tt> | பக்கம் பெயர்

காட்டவேண்டிய உரை |
| வெளி இணைப்பு

<div>*(மற்ற இணையதளங்களுக்கு)*</div> | <tt></tt>

<tt></tt>

<tt></tt> | காட்டவேண்டிய உரை

http://www.example.org |
| வேறு பக்கத்திற்கு மீள்வழிப்படுத்து | <tt></tt> | செல்லவேண்டிய பக்கம் |
| அடிக்குறிப்புகள்/மேற்கோள்கள்
<div>*வரிசை எண்கள் தாமாக கொடுக்கப்படும்.*</div> | <div>*ஓர் அடிக்குறிப்பையோ மேற்கோளையோ உருவாக்க இந்த வடிவத்தை பாவிக்கவும்:*</div>
<tt></tt> | கட்டுரை உரை. |
| <div>*இந்தக்குறிப்பை மீண்டும் பயன்படுத்த பெயருடன் "/" பயன்படுத்தவும்:*</div>
<tt></tt>

<tt></tt>

<tt></tt>

<tt></tt>

<tt></tt> | == முதல்நிலை ==
=== இரண்டாம் நிலை ===
==== மூன்றாம் நிலை ====
===== நான்காம் நிலை =====
====== ஐந்தாம் நிலை ====== |  |
| புள்ளியிட்ட பட்டியல்
<div>*பட்டியல் உருப்படிகள் இடையே வெற்றுவரிகள் தவிர்க்கப்படவேண்டும், (பார்க்க எண்ணமிடப்பட்ட பட்டியல்கள்).*</div> | <tt>* ஒன்று</tt>

<tt>* இரண்டு</tt>

<tt>** இரண்டு புள்ளி ஒன்று</tt>

<tt>* மூன்று</tt> | * ஒன்று
* இரண்டு
** இரண்டு புள்ளி ஒன்று
* மூன்று |
| எண்ணமிடப்பட்ட பட்டியல்]]
<div>*பட்டியலின் உருப்படிகளுக்கு இடையேயான வெற்றுவரிகள் எண்ணிக்கையை மீண்டும் ஒன்றிலிருந்து துவக்கும்.*</div> | <tt># ஒன்று</tt>

<tt># இரண்டு</tt>

<tt>## இரண்டு புள்ளி ஒன்று</tt>

<tt># மூன்று</tt> | # ஒன்று
# இரண்டு
## இரண்டு புள்ளி ஒன்று
# மூன்று |
| வில்லைப்படம் | <tt></tt> |  |
| பேச்சு பக்கங்களில் |  |  |
| கையெழுத்து | <tt></tt><hr />
<tt></tt> | பயனர்பெயர் (பேச்சு) , (UTC)<hr />
பயனர்பெயர் (பேச்சு) |
| வரி துவக்கத்தை தள்ளல் | <tt></tt>

<tt></tt>

<tt></tt>

<tt></tt> | தள்ளல் இல்லை (சாதாரணம்)

:முதல் தள்ளல்
::இரண்டாம் தள்ளல்
:::மூன்றாம் தள்ளல் |
| } |  |  |
</div>  

## கூடுதல் பார்வைக்கு

- செயல்பாடுகளை அறிய விக்கிப்பீடியா அறிமுகம்.
- விக்கிப்பீடியாவின் மந்திர சொற்கள்
- தொகுத்து சோதனை செய்ய, மணல்தொட்டி பாவிக்கவும்.
- கட்டுரை தொகுத்தலுக்கு விவரமான வழிகாட்டுதலுக்கு பார்க்க: எப்படி விக்கிப்பீடியாவில் உள்ள ஒரு பக்கத்தைத் தொகுப்பது
- தமிழ் விக்கியில் நடைக் கையேடு
- நினைவுக்குறித்தாள் அச்சில் வேண்டுவோர் பார்க்க MediaWiki reference card or the poster-size cheatsheet (பல மொழிகளில் கிடைக்கிறது).
- கலைக்களஞ்சிய கட்டுரை - விக்கிப்பீடியா:நினைவுக்குறித்தாள்கள்
- மேற்கோள்கள் இட மேற்கோள்கள் வார்ப்புருக்கள்

__NOTOC__ __NOEDITSECTION__
# மால்கம் பிரேசர்


**ஜோன் மால்கம் பிரேசர்** (*John Malcolm Fraser*, 21 மே 1930 – 20 மார்ச் 2015) ஆத்திரேலிய அரசியல்வாதி. இவர் 1975 முதல் 1983 வரை ஆத்திரேலியாவின் பிரதமராகவும், லிபரல் கட்சித் தலைவராகவும் பணியாற்றியவர்.  

பிரேசர் 1955 ஆம் ஆண்டில் தனது 25வது அகவையில் நாடாளுமன்ற உறுப்பினராகத் தேர்ந்தெடுக்கப்பட்டார். 1966 ஆம் ஆண்டில் ஆத்திரேலிய அமைச்சரவையில் சேர்க்கப்பட்டார். 1969 இல் பாதுகாப்பு அமைச்சராகப் பதவி உயர்வு பெற்றார். 1972 தேர்தலில் லிபரல் கட்சி தோல்வியடைந்தததி அடுத்து மால்கம் பிரேசர் அக்கட்சியின் தலைமைப் பதவிக்குத் தகுந்தவராக அடையாளம் காணப்பட்டார். ஆனாலும், தலைமைப் போட்டியில் பில்லி சினெடனிடம் தோற்றார். பின்னர் மீண்டும் 1975 இல் போட்டியிட்டு லிபரல் கட்சியின் தலைவராக உறுப்பினர்களால் தேர்ந்தெடுக்கப்பட்டு ஆத்திரேலிய நாடாளுமன்றத்தில் எதிர்க்கட்சித் தலைவரானார்.  

1975 ஆம் ஆண்டில் அன்றைய கஃப் விட்லம் தலைமையிலான தொழிற் கட்சி அரசு சர்ச்சைக்குரிய முறையில் ஆட்சியில் இருந்து கவிழ்க்கப்பட்டதை அடுத்து, 1975 நவம்பர் 11 இல் மால்கம் பிரேசர் இடைக்கால அரசின் பிரதமராக ஆளுனர் சேர் ஜோன் கெர் என்பவரால் நியமிக்கப்பட்டார். விட்லம் அரசின் ஆட்சியைக் கவிழ்ப்பதற்கு மால்கம் பிரேசர் பெரும் பங்காற்றினார்.
# தியேகோ கார்சியா



**தியேகோ கார்சியா** (*Diego Garcia*) என்பது இந்தியப் பெருங்கடலின் நடுப்பகுதியில் நிலநடுக் கோட்டிற்கு தெற்கே அமைந்துள்ள ஒரு பவளத் தீவு ஆகும். இது பிரித்தானிய இந்தியப் பெருங்கடல் மண்டலத்தின் ஒரு பகுதியும், இம்மண்டலத்தில் அமைந்துள்ள ஆயிரக்கணக்கான சிறிய தீவுகளில் ஒன்றும் ஆகும். 1814 ஆம் ஆண்டில் பிரித்தானியா இத்தீவுகளை உரிமை கோரியது. பின்னர் 1965 ஆம் ஆண்டில் இவற்றைப் பிரித்தானிய தனது பிராந்தியமாக இணைத்துக் கொண்டது. இத்தீவுகளில் தியேகோ கார்சியா மிகப் பெரியதும், குடிமக்கள் அற்ற ஒரேயொரு தீவுமாகும்.  

தியேகோ கார்சியா தான்சானியா கரையின் கிழக்கே 3,535 கி.மீ. (2,197 மைல்) தூரத்திலும், இந்தியாவின் தென்முனையில் (கன்னியாகுமரியில்) இருந்து தென்-தென்மேற்கே 1,796 கி.மீ. (1,116 மைல்) தூரத்திலும், ஆத்திரேலியாவின் மேற்குக் கரையில் இருந்து 4,723 கி.மீ. (2,935 மைல்) தூரத்திலும் அமைந்துள்ளது. தியேகோ கார்சியா சாகோசு தீவுக் கூட்டத்தில் சார்கோசு-இலட்சத்தீவு குன்றின் தென்கோடியில் உள்ளது. உள்ளூர் நேரம் ஆண்டு முழுவதும் ஒசநே+06:00]] ஆகும்.  

தியேகோ கார்சியாவில் ஐக்கிய அமெரிக்கக் கடற்படை தனது தேவைக்கான உதவித் தளத்தை இங்கு வைத்துள்ளது. பெரும் கடற்படைக் கப்பல் மற்றும் நீர்மூழ்கி உதவித் தளம், படைத்துறைத் தேவைக்கான வான்படைத் தளம், தகவல் தொடர்பு, விண்வெளித் தொடர்புத் தளம் அகியவை இங்கு பேணப்படுகின்றன.
# வெளிக்கோள்

, யுரேனசு, சனி, வியாழன் ஆகிய கோள்கள் அண்ணளவான அளவுத்திட்டத்திலும், நிறத்திலும் காட்டப்பட்டுள்ளன.]]  
**வெளிக்கோள்கள்** (outer planets) என்பன, சூரிய மண்டலத்தில், சிறுகோள் பட்டைக்கு வெளியே காணப்படும் கோள்கள் ஆகும். எனவே, இச்சொல் வளிமப் பெருங்கோள்களைக் குறிக்கிறது. இவை, வியாழன், சனி, யுரேனசு, நெப்டியூன் என்னும் நான்கும் ஆகும். 1930ல் முதன் முதலாக அறியப்பட்டதில் இருந்து, 2006ல் அது ஒரு குறுங்கோள் என வகைப்படுத்தப்படும் வரை புளூட்டோவும் ஒரு வெளிக்கோள் எனவே கருதப்பட்டு வந்தது.  

எல்லா வெளிக்கோள்களும் வளையங்களைக் கொண்டவை எனினும், சனிக் கோளுக்கு மட்டுமே தெளிவாகத் தெரியக்கூடிய வளையம் உண்டு. பல துணைக்கோள்கள் இருப்பது வெளிக்கோள்களுக்குப் பொதுவாக அமைந்த இன்னொரு அம்சம். வியாழனின் கனிமீடு, சனியின் டைட்டன் ஆகிய இரண்டு துணைக்கோள்களும் புதன் கோளிலும் பெரியவை. இவையும், ஐஓ, கலிஸ்டோ, யூரோப்பா, டிரைட்டன் ஆகிய துணைக்கோள்கள் புளோட்டோ, ஏரிசு ஆகியவற்றைவிடப் பெரியவை.  

## விபரங்கள்
- **வியாழன்**: சூரிய மண்டலத்தில் உள்ள மிகவும் பெரிய கோள் இதுவே. இதற்கு நான்கு பெரிய துணைக்கோள்கள் உள்ளன.
- **சனி**: இது சூரிய மண்டலத்தின் இரண்டாவது பெரிய கோள். இதற்கு தெளிவாகத் தெரியும் வளையம் உண்டு.
- **யுரேனசு**: இது அளவில் சூரிய மண்டலத்தின் மூன்றாவது பெரியது.
- **நெப்டியூன்**: வெளிக்கோள்களில் மிகவும் சிறிய கோள். இதற்கு வக்கரித்துச் சுற்றும் ஒரு பெரிய துணைக்கோளும், பல சிறிய துணைக்கோள்களும் உள்ளன.
# மம்மி வாட்டா


**மம்மி வாட்டா** (*Mami Wata* அல்லது *Mammy Water*) என்பது மேற்கு, மத்திய, தெற்கு ஆப்பிரிக்காவிலும், அவர்கள் குடியேறிய அமெரிக்கக் கண்டத்திலும் வணங்கப்படும் ஒரு தாய் தெய்வம், தண்ணீர் தெய்வம் ஆகும். இத்தெய்வம் பெரும்பாலும், பெண்தெய்வமாகவே வணங்கப்படுகிறது என்றாலும் சில இடங்களில் ஆண் தெய்வமாகவும் வணங்கப்படுகிறது. இயற்கையைத் தெய்வமாக வழிபடும் மரபு உலகம் முழுவதும் இருந்துள்ளது. கிறிஸ்துவம், இசுலாம், இந்து போன்ற பெரும் மதங்கள் தோன்றுவதற்கு முன்பு இருந்த நாட்டார் தெய்வங்கள் அனைத்தும் இயற்கையைக் குறிப்பவைதான். மம்மி வாட்டா அம்மாதிரியான தெய்வங்களுள் ஒன்று.  

## உருவம்
இத்தெய்வத்தின் முடி நீண்டதாகவும், சுருண்டும், கறுத்தும் காணப்படுகிறது. மம்மி வாட்டா உருவம் கலை ரீதியாக இன்றும் கொண்டாடப்படும் தொன்ம வடிவமாக உள்ளது. மம்மி வாட்டா சிலைகள் கி.பி. 4-ம் நூற்றாண்டைச் சேர்ந்தவை எனச் சொல்லப்படுகின்றன. இன்று கிடைக்கும் மம்மி வாட்டா ஓவியங்கள், மிகப் பிரம்மாண்டமாக காட்சி தருகின்றன. அடர்ந்த சுருள் கூந்தலை விரித்துப் போட்டிருக்கும் மம்மி வாட்டா தோளின் குறுக்காக மலைப்பாம்பை அணிந்திருப்பாள்.  
பழமையான சிலைகளிலும் இந்த உருவமே செதுக்கப்பட்டிருக்கிறது; ஆடைகள் எதுவும் அணிந்திருக்கவில்லை. பிற்காலப் படங்கள் மம்மி வாட்டாவை ஆடையுடன் பிரம்மாண்டமாகச் சித்திரிக்கின்றன. மம்மி வாட்டா கோயில்கள் ‘மமஸ்ஸீ’ (mamaissii) என அழைக்கப்படுகின்றன. இந்தக் கோயில்களில் பெண்களே பூசாரிகளாக உள்ளனர். அவர்களும் ‘மமஸ்ஸீ’ என்ற பெயரிலேயே அழைக்கப்படுகிறார்கள். தமிழ்த் திராவிட வழிபாட்டுக்கும் மம்மி வாட்டா வழிபாட்டுக்கும் தொடர்பு இருப்பதாக விவியன் ஹண்டர் ஹிண்ரோவின் ஆய்வு முடிவு சொல்கிறது.  

மிகப் பழமையான மம்மி வாட்டாவின் கரு எனச் சொல்லப்படும் ஒரு வழிபாட்டுச் சிற்பத்தைத் தமிழ் லிங்க வழிபாட்டுடன் ஒப்பிட்டு இந்த முடிவுக்கு ஹிண்ரோ வருகிறார். இந்தியாவிலும் தண்ணீரைப் பெண் தெய்வமாக வழிபடும் வழக்கம் இருக்கிறது. இங்குள்ள காளி வழிபாட்டுடனும் இதை ஒப்பிடுகிறார் அவர்.  

## வரலாறு
மம்மி வாட்டா, பரவலாக ஆப்பிரிக்கா முழுவதும் வணங்கப்பட்டுவரும் பெண் தெய்வம். இதன் வரலாறு கிறிஸ்து பிறப்பதற்கு முன்பு வரை செல்கிறது. மம்மி வாட்டா என்ற சொற்களின் அர்த்தம் ‘தண்ணீர்த் தாய்’ எனச் சொல்லப்படுகிறது. Water Mother என்னும் ஆங்கிலச் சொற்களில் இருந்து இந்தச் சொல் உருவானதாகவும் சொல்லப்படுகிறது.  

ஆனால் பழமையான எகிப்திய மொழியில் இருந்து திரிந்த சொற்கள்தான் இவை எனத் தற்கால ஆய்வுகள் சொல்கின்றன. இந்தச் சான்றின் அடிப்படையில் மம்மி வாட்டா வழிபாடு முதலில் எகிப்தில் தோன்றியதாகச் சொல்லப்படுகிறது.  

## அருளும் துடியான தெய்வம்

தமிழக நாட்டார் தெய்வங்களைப் போல மம்மி வாட்டா ஆப்பிரிக்க கண்டப் பகுதிகளில் துடியான தெய்வமாகப் போற்றப்படுகிறாள். சொல்லுக்கடங்காத சூரத்தனங்கள் கொண்டவளாகவும் மம்மி வாட்டா தொன்மக் கதைகளில் சித்திரிக்கப்படுகிறாள். அவளது ஆக்ரோஷத்தை வெள்ளப் பெருக்குக்கும் அவளது கருணையை நீரின் அமைதிக்கும் ஒப்பிடுகிறார்கள்.  

துன்பங்களை, வலிகளை, பாவங்களை வாங்கிக்கொண்டு மக்களுக்கு மனசாந்தியை வழங்கக்கூடியவளாகவும் குழந்தையில்லாப் பெண்களுக்கு குழந்தைப் பேற்றை அருளக்கூடியவாளாகவும் மம்மி வாட்டா வணங்கப்படுகிறாள். இன்றைக்கு மம்மி வாட்டா வழிபாடு கியூபா, பிரேசில், நைஜீரியா, கானா, ஜமைக்கா, ஹெய்டி எனப் பல்வேறு நாடுகளில் பரவியிருக்கிறது.﻿﻿﻿  

## மேற்கோள்
# இரண்டாம் சோமேசுவரன்


**இரண்டாம் சோமேசுவரன்** (Somesvara II ஆட்சிக் காலம் 1068-1076 ) இவன் கதக் (தற்போதைய கதக் மாவட்டம்) சுற்றிய பகுதிகளை நிர்வகித்துவந்தான் அவனது தந்தை முதலாம் அமோகவர்சனின் (ஆகவமல்லன்) மரணத்திற்கு பிறகு மேலைச் சாளுக்கிய மன்னனானான். இரண்டாம் சோமேசுவரனுக்கு இவன் முதல் மகனாவான். இவனது தம்பியான விக்ரமாதித்தனிடமிருந்து இவனது பதவிக்கு அச்சுறுத்தல் தொடர்ந்து இருந்துவந்தது. இறுதியில் இரண்டாம் சோமேசுவரனிடம் இருந்து ஆறாம் விக்ரமாதித்தன் பதவியைக் கைப்பற்றினானன்.  

## சோழ படையெடுப்பு
ஆட்சிக்கு வந்த உடன் இரண்டாம் சோமேசுவரன் வீரராஜேந்திர சோழனின் படையெடுப்பை எதிர்கொள்ள வேண்டியிருந்தது . சோழர் படைகள் சாளுக்கிய நாட்டின் மீது படையெடுத்து குட்டி என்ற நகரத்தை (கர்நூல் மாவட்டம் )முற்றுகையிட்டனர். மேலும் கம்பில்லியைத் தாக்கினர். சாளுக்கிய பேரரசை காப்பதற்காக அவனது தம்பி விக்ரமாதித்தன் உதவாமல் சாளுக்கிய அரியணையைக் கைப்பற்ற இதை வாய்ப்பாகக் கருதினான்.  

## விக்ரமாதிதனின் சந்தர்ப்பவாதம்
சோழ படையெடுப்பால் நாட்டில் ஏற்பட்ட குழப்பத்தை விக்ரமாதித்தன் தனக்கு சாதகமாக பயன் படுத்த தகுந்த வாய்ப்பாகக்கிக் கொண்டான். விக்ரமாதித்தன் தனது ஆதரவாளர்களை திரட்டி, அவர்கள் உதவி மூலம் சோழ மன்னர் வீரராஜேந்திரனிடம் பேச்சுவார்த்தைகளை தொடங்கினான்.விக்ரமாதித்தன் வீரராஜேந்திரன் ஆகியோரின் கூட்டணி ஏற்பட்டது. இதன்மூலம் சாளுக்கிய நாட்டின் தெற்குப்பகுதி விக்ரமாதித்தன்வசம் வந்தது.  

## சாளுக்கிய உள்நாட்டுப் போர்
வீரராஜேந்திரசோழன் 1070 ல் இறந்தான். இதன் பின்னர் அரசியல் நிலைமை மாறியது. சோழனின் இறப்புக்குப்பின் அவன் மகன் அதிராஜேந்திர சோழன் சோழ அரியணைக்கு வந்தான். அதிராஜேந்திர சோழன் படுகொலை செய்யப்பட்டான். இதனால் உள்நாட்டுக் கலவரங்களும் குழப்பங்களும் ஏற்பட்டன. இறுதியில் கீழைச்சாளுக்கியரின் நெருங்கிய இரத்த உறவான முதலாம் குலோத்துங்க சோழன் சோழ அரியணைக்கு வந்தான். விக்ரமாதித்தன் முதலாம் குலோத்துங்கனுக்கு எதிரியாக இருந்ததால், இரண்டாம் சோமேசுவரன் குலோத்துங்கச் சோழனுடன் உடன்பாடு கொண்டு, விக்ரமாதித்தனைத் தாக்குவதற்கு தயாரானான்.  

இரண்டாம் சோமேசுவரனுக்கு ஆதரவாக முதலாம் குலோத்துங்கன் விக்ரமாதித்தன் மீது 1075 இல் தாக்குதலைத் தொடங்கினான். இரண்டாம் சோமேசுவரன் விக்ரமாதித்தனை எதிர் புறமிருந்து தாக்கினான். இந்த உள்நாட்டுப்போரில் சோமேசுவரன் பெரும் தோல்வியைச் சந்தித்தான். ஆறாம் விக்ரமாதித்தன் சோமேசுவரனைக் கைதுசெய்து சிறையில் அடைத்து 1076இல் தன்னை முழு சாளுக்கிய நாட்டுக்கும் அரசனாக அறிவித்தான்.  

## மேற்கோள்
- Nilakanta Sastri, K.A. (1955). A History of South India, OUP, New Delhi (Reprinted 2002).
- Nilakanta Sastri, K.A. (1935). The CōĻas, University of Madras, Madras (Reprinted 1984).
- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).
# பொன்காளி அம்மன் கோவில்



**பொன்காளி அம்மன் திருக்கோவில்** (*Ponkaliyamman Temple*) தமிழ்நாட்டில் ஈரோடு மாவட்டம், சிவகிரி, தலையநல்லூரில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது. .கூறைகுல, விளையன்குல கொங்கு வேளாளர் கவுண்டர்கள் குல தெய்வமாக வணங்கப்படுகிறது.  

வருடம் தோறும் பங்குனி மாதம் இக்கோவில் திருவிழா நடைபெறுகிறது. இக்கோவில் விழாவின் சிறப்பாக செவ்வாய் கிழமை அதிகாலை ஆயிரக்கணக்கான மக்கள் ஊஞ்சலூரில் உள்ள காவேரி நதிக்கரையில் இருந்து தலயநல்லூர் கோவில் வரை சுமார் ஒன்பது கிலோமீட்டர் நடந்தே தீர்த்த குடம்,பால் குடம் எடுத்து வருவர்.புதன் கிழமை இரவு நடைபெறும் குதிரை துளுக்குபிடித்தல், தேர் இழுத்தல், தீப்பந்தம் பிடித்தல் நிகழ்ச்சிகளில் பெருமளவு மக்கள் கலந்து கொள்கின்றனர்.  

ஈரோட்டில் இருந்து 30 கிலோமீட்டர் தொலைவிலும், கொடுமுடியில் இருந்து 15 கிலோமீட்டர் தொலைவிலும், காங்கேயத்தில் இருந்து சுமார் 30 கி.மீ. தொலைவிலும் கோவில் அமைந்துள்ளது.